CELEX: 32006D0133
Language: el
Date: 2006-02-13 00:00:00
Title: 2006/133/ΕΚ: Απόφαση της Επιτροπής, της  13ης Φεβρουαρίου 2006 , που απαιτεί από τα κράτη μέλη να λάβουν, προσωρινά, συμπληρωματικά μέτρα κατά της εξάπλωσης του Bursaphelenchus xylophilus (Steiner et Buhrer) Nickle et al. [νηματώδης σκώληκας των κωνοφόρων (ΝΣΚ)] όσον αφορά ορισμένες περιοχές στην Πορτογαλία, εκτός εκείνων στις οποίες διαπιστώθηκε ότι δεν έχει εμφανιστεί ο ΝΣΚ  [κοινοποιηθείσα υπό τον αριθμό Ε(2006) 345]

23.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 52/34
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Φεβρουαρίου 2006
   που απαιτεί από τα κράτη μέλη να λάβουν, προσωρινά, συμπληρωματικά μέτρα κατά της εξάπλωσης του Bursaphelenchus xylophilus (Steiner et Buhrer) Nickle et al. [νηματώδης σκώληκας των κωνοφόρων (ΝΣΚ)] όσον αφορά ορισμένες περιοχές στην Πορτογαλία, εκτός εκείνων στις οποίες διαπιστώθηκε ότι δεν έχει εμφανιστεί ο ΝΣΚ
   [κοινοποιηθείσα υπό τον αριθμό Ε(2006) 345]
   (2006/133/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3,
   Εκτιμώντας τα ακόλουθα:
   
               (1)
            
            
               Εφόσον ένα κράτος μέλος κρίνει ότι υπάρχει άμεσος κίνδυνος να εισαχθεί στο έδαφός του ο Bursaphelenchus xylophilus (Steiner et Buhrer) Nickle et al. [ο νηματώδης σκώληκας των κωνοφόρων (ΝΣΚ)] από άλλο κράτος μέλος, θα πρέπει να έχει το δικαίωμα να λαμβάνει, προσωρινά, τα απαραίτητα συμπληρωματικά μέτρα για να προστατευθεί από τον εν λόγω κίνδυνο.
            
         
               (2)
            
            
               Στις 25 Ιουνίου 1999, η Πορτογαλία ενημέρωσε την Επιτροπή και τα άλλα κράτη μέλη σχετικά με τη διαπίστωση ότι ορισμένα δείγματα πεύκων που προέρχονταν από το έδαφός της είχαν προσβληθεί από τον ΝΣΚ. Η Επιτροπή εξέδωσε τις οδηγίες 2000/58/ΕΚ (2) και 2001/218/ΕΚ (3), στις οποίες καθορίζονταν τα μέτρα για την καταπολέμηση του ΝΣΚ.
            
         
               (3)
            
            
               Από την αξιολόγηση που πραγματοποίησε το Γραφείο Τροφίμων και Κτηνιατρικών Θεμάτων, πιο πρόσφατα το Νοέμβριο του 2004, τα συμπληρωματικά στοιχεία που παρέσχε η Πορτογαλία, καθώς και τις επίσημες έρευνες που διενεργήθηκαν από τα άλλα κράτη μέλη στην ξυλεία, τον απομονωμένο φλοιό και φυτά των ειδών Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. και Tsuga Carr. προκύπτει ότι η εφαρμογή του προγράμματος εκρίζωσης στην Πορτογαλία είχε ως αποτέλεσμα η εξάπλωση του ΝΣΚ να παραμένει περιορισμένη εντός των οριοθετημένων περιοχών στη χώρα αυτή. Ωστόσο, εξακολούθησαν να βρίσκονται δέντρα με συμπτώματα μόλυνσης από τον ΝΣΚ κατά τη διενέργεια επιθεωρήσεων στις εν λόγω περιοχές.
            
         
               (4)
            
            
               Η εφαρμογή του ενδιάμεσου προγράμματος εκρίζωσης του ΝΣΚ, που κατήρτισε η Πορτογαλία το Φεβρουάριο του 2003 και το οποίο τροποποιήθηκε τον Ιούνιο του 2003, αξιολογήθηκε από τη μόνιμη φυτοϋγειονομική επιτροπή κατά τις συνεδριάσεις που πραγματοποίησε τον Ιούλιο του 2004 και το Μάιο του 2005. Κατά την τελευταία συνεδρίαση διαπιστώθηκε ότι η επιδιωκόμενη μείωση του επιπέδου μόλυνσης στην οριοθετημένη περιοχή δεν είχε ακόμη επιτευχθεί πλήρως.
            
         
               (5)
            
            
               Ως εκ τούτου, κρίνεται απαραίτητο για την Πορτογαλία να εξακολουθήσει να λαμβάνει ειδικά μέτρα σχετικά με μετακινήσεις ξυλείας, απομονωμένου φλοιού και φυτών ξενιστών εντός οριοθετημένων περιοχών στην Πορτογαλία και από αυτές τις περιοχές σε άλλες περιοχές της Πορτογαλίας και στα άλλα κράτη μέλη.
            
         
               (6)
            
            
               Κρίνεται επίσης απαραίτητο να εξακολουθήσει η Πορτογαλία να λαμβάνει μέτρα για τον έλεγχο της εξάπλωσης του ΝΣΚ με σκοπό την εκρίζωσή του. Για το λόγο αυτό, θα πρέπει να υποβληθεί επικαιροποιημένο ενδιάμεσο πρόγραμμα εκρίζωσης του ΝΣΚ, προκειμένου να ελεγχθεί αποτελεσματικότερα η εξάπλωση του ΝΣΚ με σκοπό την εκρίζωσή του.
            
         
               (7)
            
            
               Τα άλλα κράτη μέλη θα πρέπει να διατηρήσουν τη δυνατότητα να εφαρμόζουν συμπληρωματικά μέτρα για να προστατεύσουν το έδαφός τους από τον ΝΣΚ.
            
         
               (8)
            
            
               Οι επιπτώσεις των ειδικών μέτρων και η εφαρμογή του ενδιάμεσου προγράμματος θα πρέπει να αξιολογούνται συνεχώς, ιδίως με βάση τα στοιχεία που πρέπει να παρασχεθούν από την Πορτογαλία και τα άλλα κράτη μέλη.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της παρούσας απόφασης εφαρμόζονται οι ακόλουθοι ορισμοί:
   
               α)
            
            
               ως «νηματώδης σκώληκας των κωνοφόρων (ΝΣΚ)» νοείται ο Bursaphelenchus xylophilus (Steiner et Buhrer) Nickle et al.·
            
         
               β)
            
            
               ως «ευπαθής ξυλεία και φλοιός» νοούνται η ξυλεία και ο απομονωμένος φλοιός των κωνοφόρων (Coniferales), εκτός από του Thuja L.·
            
         
               γ)
            
            
               ως «ευπαθή φυτά» νοούνται τα φυτά (εκτός των φυτών και σπόρων) των ειδών Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. και Tsuga Carr.
            
         Άρθρο 2
   Έως τις 31 Μαρτίου 2008 η Πορτογαλία εξασφαλίζει ότι θα πληρούνται οι όροι που καθορίζονται στο παράρτημα της παρούσας απόφασης, όσον αφορά την ευπαθή ξυλεία, τον ευπαθή φλοιό και τα ευπαθή φυτά που μεταφέρονται εντός οριοθετημένων περιοχών της Πορτογαλίας ή από τις περιοχές αυτές, που καθορίζονται σύμφωνα με το άρθρο 5, είτε σε άλλες περιοχές της Πορτογαλίας είτε σε άλλα κράτη μέλη.
   Έως τις 15 Φεβρουαρίου 2006 η Πορτογαλία πρέπει να υποβάλει επικαιροποιημένο ενδιάμεσο πρόγραμμα εκρίζωσης του ΝΣΚ, προκειμένου να ελεγχθεί η εξάπλωση του ΝΣΚ με σκοπό την εκρίζωσή του. Το πρόγραμμα πρέπει να περιλαμβάνει λεπτομέρειες σχετικά με τη διαχείριση, εντός των οριοθετημένων περιοχών, των ειδών δέντρων που είναι εγνωσμένης υψηλής ευπάθειας στον ΝΣΚ υπό τις συνθήκες που επικρατούν στην Πορτογαλία. Το εν λόγω πρόγραμμα πρέπει να επανεξεταστεί έως τις 30 Απριλίου 2007 και τις 30 Μαρτίου 2008.
   Άρθρο 3
   Τα κράτη μέλη προορισμού, εκτός της Πορτογαλίας, επιτρέπεται:
   
               α)
            
            
               να υποβάλλουν σε δοκιμές ανίχνευσης του ΝΣΚ τις αποστολές ευπαθούς ξυλείας και φλοιού και ευπαθών φυτών που προέρχονται από οριοθετημένες περιοχές της Πορτογαλίας και μεταφέρονται στο έδαφός τους·
            
         
               β)
            
            
               να λαμβάνουν περαιτέρω ενδεδειγμένα μέτρα για τη διεξαγωγή επίσημων επιθεωρήσεων αυτών των αποστολών, προκειμένου να εξακριβώσουν εάν συμμορφώνονται με τους σχετικούς όρους που καθορίζονται στο παράρτημα της παρούσας απόφασης.
            
         Άρθρο 4
   Τα κράτη μέλη διεξάγουν επίσημες επιθεωρήσεις για την ανίχνευση του ΝΣΚ σε ευπαθή ξυλεία και φλοιό και σε ευπαθή φυτά που προέρχονται από το έδαφός τους, για να διαπιστώσουν αν υπάρχει ένδειξη μόλυνσης από τον ΝΣΚ.
   Με την επιφύλαξη του άρθρου 16 παράγραφος 1 της οδηγίας 2000/29/ΕΚ, τα αποτελέσματα των ερευνών αυτών κοινοποιούνται στην Επιτροπή και στα άλλα κράτη μέλη έως τις 15 Δεκεμβρίου 2006 και τις 15 Δεκεμβρίου 2007.
   Άρθρο 5
   Η Πορτογαλία καθορίζει τις περιοχές στις οποίες διαπιστώθηκε ότι δεν έχει εμφανιστεί ο ΝΣΚ και οριοθετεί περιοχές (εφεξής «οριοθετημένες περιοχές») οι οποίες αποτελούνται από ένα τμήμα στο οποίο διαπιστώθηκε ότι έχει εμφανιστεί ο ΝΣΚ και από ένα τμήμα που ορίζεται ως ζώνη προστασίας τουλάχιστον 20 χιλιομέτρων πλάτους που περιβάλλει το πρώτο τμήμα, λαμβάνοντας υπόψη τα αποτελέσματα των επιθεωρήσεων που αναφέρονται στο άρθρο 4.
   Η Επιτροπή καταρτίζει κατάλογο των «περιοχών» στις οποίες διαπιστώθηκε ότι δεν έχει εμφανιστεί ο ΝΣΚ και διαβιβάζει τον εν λόγω κατάλογο στη μόνιμη φυτοϋγειονομική επιτροπή και στα κράτη μέλη. Οποιαδήποτε περιοχή της Πορτογαλίας δεν περιλαμβάνεται στον ανωτέρω καταρτισθέντα κατάλογο θεωρείται οριοθετημένη περιοχή.
   Ο κατάλογος επικαιροποιείται σύμφωνα με τα αποτελέσματα των επιθεωρήσεων που αναφέρονται στο άρθρο 4 πρώτο εδάφιο και με τα πορίσματα που κοινοποιούνται σύμφωνα με το άρθρο 16 παράγραφος 1 της οδηγίας 2000/29/ΕΚ.
   Άρθρο 6
   Η απόφαση 2001/218/ΕΚ καταργείται.
   Άρθρο 7
   Η παρούσα απόφαση απευθύνεται στα κράτη μέλη.
   
      Βρυξέλλες, 13 Φεβρουαρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1· οδηγία όπως τροποποιήθηκε τελευταία από την οδηγία 2005/77/ΕΚ της Επιτροπής (ΕΕ L 296 της 12.11.2005, σ. 17).
   
      (2)  ΕΕ L 21 της 26.1.2000, σ. 36.
   
      (3)  ΕΕ L 81 της 21.3.2001, σ. 34· απόφαση όπως τροποποιήθηκε τελευταία από την απόφαση 2003/127/ΕΚ (ΕΕ L 50 της 25.3.2003, σ. 27).
   
      ΠΑΡΑΡΤΗΜΑ
      
         Για τους σκοπούς του άρθρου 2 εφαρμόζονται οι ακόλουθες προϋποθέσεις:
      
      
                  1.
               
               
                  Με την επιφύλαξη των διατάξεων που αναφέρονται στο σημείο 2, σε περίπτωση μετακινήσεων από οριοθετημένες περιοχές σε περιοχές της Πορτογαλίας, εκτός των οριοθετημένων περιοχών ή σε άλλα κράτη μέλη:
                  
                              α)
                           
                           
                              τα ευπαθή φυτά συνοδεύονται από φυτοϋγειονομικό διαβατήριο, το οποίο συντάσσεται και εκδίδεται σύμφωνα με τις διατάξεις της οδηγίας 92/105/ΕΟΚ (1), εφόσον:
                              
                                          —
                                       
                                       
                                          τα φυτά έχουν υποβληθεί σε επίσημη επιθεώρηση και κρίθηκαν απαλλαγμένα από ενδείξεις ή συμπτώματα του ΝΣΚ και
                                       
                                    
                                          —
                                       
                                       
                                          δεν έχουν παρατηρηθεί συμπτώματα του ΝΣΚ στον τόπο παραγωγής ή στο άμεσο περιβάλλον, από την έναρξη της τελευταίας πλήρους βλαστικής περιόδου·
                                       
                                    
                        
                              β)
                           
                           
                              η ευπαθής ξυλεία και ο απομονωμένος φλοιός, εκτός της ξυλείας με τη μορφή:
                              
                                          —
                                       
                                       
                                          ροκανιδιών, πριονιδιών, υπολειμμάτων ή απορριμμάτων ξύλου που παράγονται εξ ολοκλήρου ή εν μέρει από τα εν λόγω κωνοφόρα,
                                       
                                    
                                          —
                                       
                                       
                                          κιβωτίων συσκευασίας, ξύλινων κυτίων ή βαρελιών,
                                       
                                    
                                          —
                                       
                                       
                                          παλετών, παλετοκιβωτίων ή άλλων τελάρων φόρτωσης,
                                       
                                    
                                          —
                                       
                                       
                                          υποστρωμάτων φορτίου, διαχωριστικών και υποστηριγμάτων,
                                       
                                    συμπεριλαμβανομένης όμως της ξυλείας που δεν έχει διατηρήσει τη φυσική της κυλινδρική επιφάνεια, συνοδεύονται από το υγειονομικό διαβατήριο που αναφέρεται στο ανωτέρω σημείο 1 στοιχείο α), αφού η ξυλεία ή ο απομονωμένος φλοιός έχουν υποστεί κατάλληλη θερμική επεξεργασία για την επίτευξη ελάχιστης θερμοκρασίας 56 °C στον πυρήνα του ξύλου επί 30 λεπτά ώστε να εξασφαλιστεί ότι είναι απαλλαγμένα από τον ΝΣΚ·
                           
                        
                              γ)
                           
                           
                              η ευπαθής ξυλεία, υπό μορφή πριονιδίων, ροκανιδιών, υπολειμμάτων ή απορριμμάτων υλοτομίας, που έχουν παραχθεί εξ ολοκλήρου ή εν μέρει από τα εν λόγω κωνοφόρα, συνοδεύεται από το υγειονομικό διαβατήριο, αφού έχει υποστεί κατάλληλο υποκαπνισμό ώστε να εξασφαλιστεί ότι είναι απαλλαγμένη από τον ΝΣΚ·
                           
                        
                              δ)
                           
                           
                              η ευπαθής ξυλεία, με τη μορφή υποστρωμάτων φορτίου, διαχωριστικών και υποστηριγμάτων, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια πρέπει:
                              
                                          —
                                       
                                       
                                          να είναι αποφλοιωμένη,
                                       
                                    
                                          —
                                       
                                       
                                          να είναι απαλλαγμένη από οπές ξυλοφάγου διαμέτρου άνω των 3 mm,
                                       
                                    
                                          —
                                       
                                       
                                          να έχει περιεκτικότητα υγρασίας, εκφραζόμενη ως ποσοστό ξηράς ύλης, λιγότερη από 20 % κατά τη στιγμή της παραγωγής·
                                       
                                    
                        
                              ε)
                           
                           
                              η ευπαθής ξυλεία με τη μορφή κιβωτίων συσκευασίας, ξύλινων κυτίων ή βαρελιών και παρόμοιων συσκευασιών, παλετών, παλετοκιβωτίων και άλλων τελάρων φόρτωσης, στεφάνης παλετών, είτε χρησιμοποιείται πράγματι στη μεταφορά αντικειμένων πάσης φύσεως είτε όχι, πρέπει να έχει υποστεί είτε κατάλληλη θερμική επεξεργασία για να επιτευχθεί ελάχιστη θερμοκρασία στον πυρήνα του ξύλου 56 °C επί 30 λεπτά, επεξεργασία εμποτισμού με πίεση ή υποκαπνισμό ώστε να εξασφαλισθεί ότι είναι απαλλαγμένη από ζώντα ΝΣΚ και είτε να φέρει σήμανση μιας επίσημα εγκεκριμένης επεξεργασίας που να επιτρέπει να εντοπισθεί ο τόπος και ο φορέας διενέργειας της επεξεργασίας ή να συνοδεύεται από το εν λόγω φυτοϋγειονομικό διαβατήριο που να πιστοποιεί τα μέτρα που εφαρμόστηκαν.
                           
                        
            
                  2.
               
               
                  Σε περιπτώσεις μετακινήσεων εντός των οριοθετημένων περιοχών της Πορτογαλίας:
                  
                              α)
                           
                           
                              τα ευπαθή φυτά:
                              
                                          —
                                       
                                       
                                          που έχουν αναπτυχθεί σε τόπους παραγωγής στους οποίους ή στο άμεσο περιβάλλον τους δεν έχουν διαπιστωθεί συμπτώματα του ΝΣΚ από την έναρξη της τελευταίας πλήρους βλαστικής περιόδου και έχουν κριθεί, κατά τη διάρκεια επίσημων επιθεωρήσεων, απαλλαγμένα από τον ΝΣΚ πρέπει να συνοδεύονται από το εν λόγω φυτοϋγειονομικό διαβατήριο εφόσον μεταφέρονται από τον τόπο παραγωγής,
                                       
                                    
                                          —
                                       
                                       
                                          που έχουν αναπτυχθεί σε τόπους παραγωγής στους οποίους, ή στο άμεσο περιβάλλον τους, έχουν διαπιστωθεί συμπτώματα του ΝΣΚ από την έναρξη της τελευταίας πλήρους βλαστικής περιόδου ή διαπιστώθηκε ότι έχουν προσβληθεί από τον ΝΣΚ δεν μεταφέρονται από τον τόπο παραγωγής και καταστρέφονται με καύση,
                                       
                                    
                                          —
                                       
                                       
                                          που έχουν αναπτυχθεί σε τόπους όπως δάση, δημόσιους ή ιδιωτικούς κήπους, όπου είτε έχει διαπιστωθεί ότι έχουν προσβληθεί από τον ΝΣΚ είτε παρουσιάζουν τυχόν συμπτώματα κακής υγειονομικής κατάστασης ή βρίσκονται σε εγκαταλελειμμένες περιοχές:
                                          
                                                      —
                                                   
                                                   
                                                      εάν εντοπισθούν κατά την περίοδο μεταξύ της 1ης Νοεμβρίου και της 1ης Απριλίου, πρέπει να κοπούν εντός της περιόδου αυτής, ή
                                                   
                                                
                                                      —
                                                   
                                                   
                                                      εάν εντοπισθούν κατά την περίοδο μεταξύ της 2ας Απριλίου και της 31ης Οκτωβρίου, πρέπει να κοπούν αμέσως και,
                                                   
                                                
                                                      —
                                                   
                                                   
                                                      εάν βρίσκονται στο τμήμα των οριοθετημένων περιοχών που έχουν ορισθεί ως ζώνες προστασίας σύμφωνα με τις διατάξεις του άρθρου 5, υποβάλλονται σε δοκιμή ανίχνευσης του ΝΣΚ. Εάν η δοκιμή αποδειχθεί θετική, τροποποιούνται αναλόγως τα όρια των οριοθετημένων περιοχών·
                                                   
                                                
                                    
                        
                              β)
                           
                           
                              κατά την περίοδο μεταξύ της 1ης Νοεμβρίου και της 1ης Απριλίου, η ευπαθής ξυλεία με τη μορφή στρογγυλής ή πριστής ξυλείας, με ή χωρίς φλοιό, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια:
                              
                                          i)
                                       
                                       
                                          που έχει παραχθεί από δέντρα τα οποία διαπιστώθηκε ότι έχουν προσβληθεί από τον ΝΣΚ ή βρίσκεται σε εγκαταλελειμμένες περιοχές ή παρουσιάζει τυχόν συμπτώματα κακής υγειονομικής κατάστασης, πριν από τις 2 Απριλίου:
                                          
                                                      —
                                                   
                                                   
                                                      καταστρέφεται με καύση, υπό επίσημο έλεγχο, σε κατάλληλους χώρους, ή
                                                   
                                                
                                                      —
                                                   
                                                   
                                                      μεταφέρεται, υπό επίσημο έλεγχο είτε:
                                                      
                                                                  —
                                                               
                                                               
                                                                  σε εγκατάσταση επεξεργασίας ξύλου για να κοπεί σε ροκανίδια και να χρησιμοποιηθεί στην εν λόγω εγκατάσταση, ή
                                                               
                                                            
                                                                  —
                                                               
                                                               
                                                                  σε βιομηχανική εγκατάσταση για να χρησιμοποιηθεί ως καυσόξυλο εντός της εν λόγω εγκατάστασης, ή
                                                               
                                                            
                                                                  —
                                                               
                                                               
                                                                  σε εγκατάσταση επεξεργασίας ξύλου, όπου η ξυλεία δύναται είτε:
                                                                  
                                                                              —
                                                                           
                                                                           
                                                                              να υποστεί θερμική επεξεργασία κατά τρόπο ώστε να επιτευχθεί ελάχιστη θερμοκρασία 56 °C στον πυρήνα του ξύλου επί 30 λεπτά, ή
                                                                           
                                                                        
                                                                              —
                                                                           
                                                                           
                                                                              να κοπεί σε ροκανίδια και να υποστεί υποκαπνισμό ώστε να εξασφαλιστεί ότι είναι απαλλαγμένη από τον ΝΣΚ·
                                                                           
                                                                        
                                                            
                                                
                                    
                                          ii)
                                       
                                       
                                          που έχει παραχθεί από δέντρα άλλα από αυτά που αναφέρονται στο σημείο i) υποβάλλεται σε επίσημη δοκιμή ανίχνευσης του ΝΣΚ και του Monochamus spp.· εάν επιβεβαιωθεί η παρουσία του ΝΣΚ ή του Monochamus spp., η ξυλεία διέπεται από τις διατάξεις που αναφέρονται στο σημείο i)· εάν η δοκιμή για την παρουσία του ΝΣΚ ή του Monochamus spp. αποδειχθεί αρνητική, η ξυλεία μπορεί να μεταφερθεί υπό επίσημο έλεγχο σε εγκατάσταση επεξεργασίας ξύλου για περαιτέρω χρήση ως οικοδομική ξυλεία ή, κατά παρέκκλιση, μπορεί να μεταφερθεί σε περιοχές της Πορτογαλίας, εκτός των οριοθετημένων περιοχών, υπό επίσημο έλεγχο, σε εγκεκριμένες εγκαταστάσεις επεξεργασίας που κοινοποιούνται στην Επιτροπή, όπου η ξυλεία ή τα ροκανίδια που παράγονται από την εν λόγω ξυλεία, κατά την περίοδο μεταξύ της 1ης Νοεμβρίου και της 1ης Απριλίου, είτε:
                                          
                                                      —
                                                   
                                                   
                                                      στην περίπτωση των ροκανιδίων, χρησιμοποιείται για βιομηχανικούς σκοπούς σε αυτές τις εγκεκριμένες εγκαταστάσεις, ή
                                                   
                                                
                                                      —
                                                   
                                                   
                                                      στην περίπτωση της ξυλείας:
                                                      
                                                                  —
                                                               
                                                               
                                                                  υποβάλλεται σε θερμική επεξεργασία κατά τρόπον ώστε να επιτευχθεί ελάχιστη θερμοκρασία 56 °C στον πυρήνα του ξύλου επί 30 λεπτά. Η περαιτέρω μεταφορά αυτής της θερμικά επεξεργασμένης ξυλείας επιτρέπεται όταν η ξυλεία συνοδεύεται από φυτοϋγειονομικό διαβατήριο, ή
                                                               
                                                            
                                                                  —
                                                               
                                                               
                                                                  κόβεται σε ροκανίδια και υφίσταται υποκαπνισμό ώστε να εξασφαλιστεί ότι είναι απαλλαγμένη από τον ΝΣΚ. Η περαιτέρω μεταφορά αυτής της υποκαπνισμένης ξυλείας επιτρέπεται όταν η ξυλεία συνοδεύεται από φυτοϋγειονομικό διαβατήριο, ή
                                                               
                                                            
                                                                  —
                                                               
                                                               
                                                                  κόβεται σε ροκανίδια και χρησιμοποιείται για βιομηχανικούς σκοπούς σε αυτές τις εγκαταστάσεις, ή
                                                               
                                                            
                                                                  —
                                                               
                                                               
                                                                  μεταφέρεται, υπό επίσημο έλεγχο, σε εγκατάσταση όπου η ξυλεία είτε:
                                                                  
                                                                              —
                                                                           
                                                                           
                                                                              υφίσταται θερμική επεξεργασία κατά τρόπο ώστε να επιτευχθεί ελάχιστη θερμοκρασία 56 °C στον πυρήνα του ξύλου επί 30 λεπτά, ή
                                                                           
                                                                        
                                                                              —
                                                                           
                                                                           
                                                                              κόβεται σε ροκανίδια και υπόκειται σε υποκαπνισμό για να εξασφαλιστεί ότι είναι απαλλαγμένη από ζώντα ΝΣΚ, ή
                                                                           
                                                                        
                                                                              —
                                                                           
                                                                           
                                                                              κόβεται σε ροκανίδια και χρησιμοποιείται για βιομηχανικούς σκοπούς·
                                                                           
                                                                        
                                                            
                                                
                                    
                        
                              γ)
                           
                           
                              κατά την περίοδο μεταξύ της 2ας Απριλίου και της 31ης Οκτωβρίου, η ευπαθής ξυλεία με τη μορφή στρογγυλής ή πριστής ξυλείας, με ή χωρίς φλοιό, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια:
                              
                                          i)
                                       
                                       
                                          που έχει παραχθεί από τα δέντρα τα οποία έχουν διαπιστωμένα προσβληθεί από τον ΝΣΚ ή βρίσκεται σε εγκαταλελειμμένες περιοχές ή παρουσιάζει τυχόν συμπτώματα κακής υγειονομικής κατάστασης:
                                          
                                                      —
                                                   
                                                   
                                                      είτε καταστρέφεται αμέσως, υπό επίσημο έλεγχο, σε κατάλληλους χώρους με καύση,
                                                   
                                                
                                                      —
                                                   
                                                   
                                                      είτε αποφλοιώνεται αμέσως, σε κατάλληλους χώρους, εκτός του δάσους και στη συνέχεια μεταφέρεται, υπό επίσημο έλεγχο, σε χώρους αποθήκευσης όπου η ξυλεία υφίσταται κατάλληλη επεξεργασία με εντομοκτόνο ή όπου υπάρχουν ενδεδειγμένες και εγκεκριμένες εγκαταστάσεις υγρής αποθήκευσης, που είναι διαθέσιμες τουλάχιστον κατά τη διάρκεια της προαναφερθείσας περιόδου, με σκοπό την περαιτέρω μεταφορά σε βιομηχανική εγκατάσταση:
                                                      
                                                                  —
                                                               
                                                               
                                                                  για να κοπεί αμέσως σε ροκανίδια και να χρησιμοποιηθεί για βιομηχανικούς σκοπούς, ή
                                                               
                                                            
                                                                  —
                                                               
                                                               
                                                                  για να χρησιμοποιηθεί άμεσα ως καυσόξυλο εντός της εν λόγω εγκατάστασης, ή
                                                               
                                                            
                                                                  —
                                                               
                                                               
                                                                  για να υποστεί αμέσως θερμική επεξεργασία κατά τρόπο ώστε να επιτευχθεί ελάχιστη θερμοκρασία 56 °C στον πυρήνα του ξύλου επί 30 λεπτά, ή
                                                               
                                                            
                                                                  —
                                                               
                                                               
                                                                  για να κοπεί αμέσως σε ροκανίδια και να υποστεί υποκαπνισμό ώστε να εξασφαλιστεί ότι είναι απαλλαγμένη από τον ΝΣΚ·
                                                               
                                                            
                                                
                                    
                                          ii)
                                       
                                       
                                          που έχει παραχθεί από δέντρα εκτός εκείνων που αναφέρονται στο σημείο i), αποφλοιώνεται αμέσως στον τόπο υλοτόμησης ή στο άμεσο περιβάλλον και:
                                          
                                                      —
                                                   
                                                   
                                                      είτε υποβάλλεται σε επίσημη δοκιμή ανίχνευσης του ΝΣΚ και του Monochamus spp.· εάν επιβεβαιωθεί η παρουσία του ΝΣΚ ή του Monochamus spp., η ξυλεία διέπεται από τις διατάξεις που αναφέρονται στο σημείο i)· εάν δεν επιβεβαιωθεί η παρουσία του ΝΣΚ ή του Monochamus spp., η ξυλεία μεταφέρεται, υπό επίσημο έλεγχο, σε εγκατάσταση επεξεργασίας ξύλου για περαιτέρω χρησιμοποίηση ως οικοδομική ξυλεία, ή
                                                   
                                                
                                                      —
                                                   
                                                   
                                                      μεταφέρεται, υπό επίσημο έλεγχο, σε εγκατάσταση όπου η ξυλεία είτε:
                                                      
                                                                  —
                                                               
                                                               
                                                                  κόβεται σε ροκανίδια και χρησιμοποιείται για βιομηχανικούς σκοπούς, είτε
                                                               
                                                            
                                                                  —
                                                               
                                                               
                                                                  υφίσταται θερμική επεξεργασία κατά τρόπο ώστε να επιτευχθεί ελάχιστη θερμοκρασία 56 °C στον πυρήνα του ξύλου επί 30 λεπτά, ή
                                                               
                                                            
                                                                  —
                                                               
                                                               
                                                                  κόβεται σε ροκανίδια και υφίσταται υποκαπνισμό ώστε να εξασφαλιστεί ότι είναι απαλλαγμένη από τον ΝΣΚ·
                                                               
                                                            
                                                
                                    
                        
                              δ)
                           
                           
                              ο ευπαθής φλοιός:
                              
                                          —
                                       
                                       
                                          καταστρέφεται με καύση ή χρησιμοποιείται ως καυσόξυλο σε εγκατάσταση βιομηχανικής επεξεργασίας, ή
                                       
                                    
                                          —
                                       
                                       
                                          υφίσταται θερμική επεξεργασία κατά τρόπο ώστε να επιτευχθεί σε ολόκληρο τον φλοιό ελάχιστη θερμοκρασία 56 °C επί 30 λεπτά, ή
                                       
                                    
                                          —
                                       
                                       
                                          υφίσταται υποκαπνισμό ώστε να εξασφαλιστεί ότι είναι απαλλαγμένος από τον ΝΣΚ·
                                       
                                    
                        
                              ε)
                           
                           
                              η ευπαθής ξυλεία με τη μορφή απορριμμάτων ξυλείας που παράγονται κατά τη στιγμή της υλοτόμησης, υφίσταται καύση σε κατάλληλους χώρους και υπό επίσημο έλεγχο:
                              
                                          —
                                       
                                       
                                          κατά την περίοδο μεταξύ της 1ης Νοεμβρίου και της 1ης Απριλίου, εντός της εν λόγω περιόδου, ή
                                       
                                    
                                          —
                                       
                                       
                                          κατά την περίοδο μεταξύ της 2ας Απριλίου και της 31ης Οκτωβρίου, αμέσως·
                                       
                                    
                        
                              στ)
                           
                           
                              η ευπαθής ξυλεία με τη μορφή απορριμμάτων ξυλείας που παράγονται κατά την επεξεργασία του ξύλου είτε υφίσταται αμέσως καύση, σε κατάλληλους χώρους υπό επίσημο έλεγχο είτε χρησιμοποιείται ως καυσόξυλο στην εγκατάσταση επεξεργασίας ή υποβάλλεται σε υποκαπνισμό για να εξασφαλιστεί ότι είναι απαλλαγμένη από τον ΝΣΚ·
                           
                        
                              ζ)
                           
                           
                              η ευπαθής ξυλεία με τη μορφή κιβωτίων συσκευασίας, ξύλινων κυτίων ή βαρελιών και παρόμοιων συσκευασιών, παλετών, παλετοκιβωτίων ή άλλων τελάρων φόρτωσης, στεφάνης παλετών, υποστρωμάτων φορτίου, διαχωριστικών και υποστηριγμάτων, συμπεριλαμβανομένης της ξυλείας που δεν έχει διατηρήσει τη φυσική της κυλινδρική επιφάνεια, πρέπει:
                              
                                          —
                                       
                                       
                                          να είναι αποφλοιωμένη,
                                       
                                    
                                          —
                                       
                                       
                                          να είναι απαλλαγμένη από οπές ξυλοφάγου διαμέτρου άνω των 3 mm,
                                       
                                    
                                          —
                                       
                                       
                                          να έχει περιεκτικότητα υγρασίας, εκφραζόμενη ως ποσοστό ξηράς ύλης, λιγότερη από 20 % κατά τη στιγμή της παραγωγής.
                                       
                                    
                        
            
         (1)  ΕΕ L 4 της 8.1.1993, σ. 22· οδηγία όπως τροποποιήθηκε από την οδηγία 2005/17/ΕΚ (ΕΕ L 57 της 3.3.2005, σ. 23).